text: Affaldsspand til pizza'er
  07 maj 2013 kl. 13.40
  Nye skraldespande i Aabenraa skal gøre det lettere for gæster i nattelivet at være med til at holde byen ren.
  Det er ellers almindeligt blot at smide emballagen fra sig og lade andre samle den op. Aabenraas nye skraldespande er designet til at tage pizza-bakker, så de ikke ligger og flyder i byens gader efter weekendes byture.
  Udover ti store skraldespande er der også opsat ti små. Den lille skraldespand er udarbejdet i et samarbejde mellem Aabenraa Kommune og producenten, og er nu opført som Aabenraa-modellen i producentens katalog.
  Det er området omkring Søndertorv, Nyvej og Storetorv i Aabenraa, der har fået nye skraldespande.
  